ประกาศคณะกรรมการประมงประจำจังหวัดชลบุรี เรื่อง กำหนดเขตพื้นที่รักษาพันธุ์สัตว์น้ำบริเวณเกาะขามใหญ่ อำเภอเกาะสีชัง จังหวัดชลบุรี พ.ศ. 2560 
ประกาศคณะกรรมการประมงประจำจังหวัดชลบุรี
ประกาศคณะกรรมการประมงประจำจังหวัดชลบุรี
เรื่อง
กำหนดเขตพื้นที่รักษาพันธุ์สัตว์น้ำบริเวณเกาะขามใหญ่ อำเภอเกาะสีชัง
จังหวัดชลบุรี
พ.ศ. ๒๕๖๐
 

โดยที่ที่บริเวณด้านทิศเหนือของเกาะขามใหญ่ ตำบลท่าเทววงษ์
อำเภอเกาะสีชัง จังหวัดชลบุรี
มีแนวปะการังอยู่เป็นจำนวนมาก เป็นระบบนิเวศที่มีความเหมาะสมเป็นแหล่งที่อยู่อาศัย
แหล่งผสมพันธุ์ วางไข่
และเป็นแหล่งเลี้ยงตัวในวัยอ่อนของปลาการ์ตูนและทรัพยากรสัตว์น้ำอื่น ๆ
แต่เนื่องจากบริเวณดังกล่าวมีชาวประมงนอกพื้นที่เข้ามาทำการประมงอยู่เป็นประจำ
เป็นเหตุให้เกิดความเสียหาย ดังนั้น
เพื่อเป็นการอนุรักษ์
และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำ
และระบบนิเวศไว้อย่างยั่งยืน ตามหลักการป้องกันล่วงหน้า
จึงสมควรกำหนดให้ที่จับสัตว์น้ำบริเวณพื้นที่ดังกล่าวเป็นเขตพื้นที่รักษาพันธุ์สัตว์น้ำ
และความในมาตรา ๕๖ แห่งพระราชกำหนดการประมง พ.ศ. ๒๕๕๘ บัญญัติห้ามมิให้ผู้ใด
จับสัตว์น้ำในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนด

อาศัยอำนาจตามความในมาตรา ๒๘ วรรคหนึ่ง (๓) แห่งพระราชกำหนดการประมง
พ.ศ. ๒๕๕๘ คณะกรรมการประมงประจำจังหวัดชลบุรีโดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้
ดังต่อไปนี้

ข้อ ๑ ให้พื้นที่ที่จับสัตว์น้ำบริเวณทิศเหนือของเกาะขามใหญ่
ตำบลท่าเทววงษ์ อำเภอเกาะสีชัง จังหวัดชลบุรี
ตามแผนที่แสดงแนวเขตบริเวณที่กำหนดท้ายประกาศนี้ เป็นเขตพื้นที่รักษาพันธุ์สัตว์น้ำจำนวน
๒ แปลง

ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ
ณ วันที่ ๑๗ สิงหาคม พ.ศ. ๒๕๖๐
ภัครธรณ์
เทียนไชย
ผู้ว่าราชการจังหวัดชลบุรี
ประธานคณะกรรมการประมงประจำจังหวัดชลบุรี
[เอกสารแนบท้าย]

๑. แผนที่แนบท้ายประกาศคณะกรรมการประมงประจำจังหวัดชลบุรี เรื่อง
กำหนดเขตพื้นที่รักษาพันธุ์สัตว์น้ำ บริเวณเกาะขามใหญ่ อำเภอเกาะสีชัง
จังหวัดชลบุรี พ.ศ. ๒๕๖๐

(ดูข้อมูลจากภาพกฎหมาย)







พรวิภา/อัญชลี/จัดทำ
๑๑ กันยายน
๒๕๖๐

ปริญสินีย์/ตรวจ
๓๐ ตุลาคม ๒๕๖๐
























[๑] ราชกิจจานุเบกษา
เล่ม ๑๓๔/ตอนพิเศษ ๒๒๑ ง/หน้า ๖๑/๘ กันยายน ๒๕๖๐